**Natječaj za predlaganje programa/projekata od interesa za opće dobro koje provode udruge i druge neprofitne organizacije za 2020**. **godinu**

**Upute za prijavitelje**

Datum objave natječaja: 13.01.2020. godine

Rok za dostavu prijava: 15. 12. 2020. godine

SADRŽAJ:

[1. Natječaj za predlaganje programa/projekata od interesa za opće dobro koje provode udruge i druge neprofitne organizacije za 2020. godinu 3](#_Toc521658644)

[1.1. Opis problema čijem se rješenju želi doprinijeti ovim natječajem 3](#_Toc521658645)

[1.2. Ciljevi natječaja i područja za dodjelu sredstava 3](#_Toc521658646)

[1.3. Planirani iznosi i ukupna vrijednost natječaja 4](#_Toc521658647)

[2. Formalni uvjeti natječaja 4](#_Toc521658648)

[2.1. Prihvatljivi prijavitelji: tko može podnijeti prijavu? 4](#_Toc521658649)

[2.2. Prednost pri financiranju 5](#_Toc521658650)

[2.3. Prihvatljivi partneri na projektu/programu 5](#_Toc521658651)

[2.4. Prihvatljive aktivnosti koji će se financirati ovim natječajem 6](#_Toc521658652)

[2.5. Kakvi projekti/programi ne mogu ostvariti financijsku potporu putem ovog natječaja? 7](#_Toc521658653)

[3. Kako se prijaviti? 8](#_Toc521658654)

[4. Procjena prijava i donošenje odluke o dodjeli sredstava 11](#_Toc521658655)

[5. Ugovor o dodjeli financijskih/nefinancijskih sredstava 13](#_Toc521658656)

[6. Obrasci 14](#_Toc521658657)

Izrazi koji se koriste u ovim Uputama za prijavitelje, a imaju rodno značenje, koriste se neutralno i odnose se jednako na muški i ženski rod.

# Natječaj za predlaganje programa/projekata od interesa za opće dobro koje provode udruge i druge neprofitne organizacije za 2020. godinu

## 1.1. Opis problema čijem se rješenju želi doprinijeti ovim natječajem

Civilni sektor u današnjem društvu zauzima sve veću ulogu u kreiranju javnih politika i doprinosu rješavanju važnih društvenih problema. Sukladno tome, na području Grada Koprivnice kontinuirano se doprinosi razvoju civilnog društva u lokalnoj zajednici kroz potpore u provođenju projekata/programa koji su od interesa za opće dobro, a provode ih udruge i druge neprofitne organizacije (prijavitelji) na području distribucijskog područja Društva.

“Aktivnostima od interesa za opće dobro smatraju se osobito aktivnosti udruga koje pridonose zaštiti i promicanju ljudskih prava, zaštiti i promicanju prava nacionalnih manjina, zaštiti i promicanju prava osoba s invaliditetom i djece s teškoćama u razvoju, starijih i nemoćnih, jednakosti i ravnopravnosti te mirotvorstvu i borbi protiv nasilja i diskriminacije, promicanju vrijednosti Domovinskog rata, zaštiti, brizi i izobrazbi djece i mladih te njihovu aktivnom sudjelovanju u društvu, prevenciji i borbi protiv svih oblika ovisnosti, razvoju demokratske političke kulture, zaštiti i promicanju prava manjinskih društvenih skupina, promicanju i razvoju volonterstva, socijalnim uslugama i humanitarnoj djelatnosti, poticanju i razvoju socijalnog poduzetništva, zaštiti prava potrošača, zaštiti okoliša i prirode i zaštiti i očuvanju kulturnih dobara, održivom razvoju, razvoju lokalne zajednice, međunarodnoj razvojnoj suradnji, zaštiti zdravlja, razvoju i promicanju znanosti, obrazovanja, cjeloživotnog učenja, kulture i umjetnosti, tehničke i informatičke kulture, sporta, dobrovoljnog vatrogastva, traganja i spašavanja te drugih aktivnosti, koje se po svojoj prirodi, odnosno po posebnim propisima o financiranju javnih potreba u određenom području mogu smatrati djelovanjem od interesa za opće dobro”.

Postupak financiranja projekata/programa udruga i drugih neprofitnih organizacija provodi se u skladu s Uredbom o kriterijima, mjerilima i postupcima financiranja i ugovaranja programa i projekata od interesa za opće dobro („Narodne novine“ broj 26/15.).

## 1.2. Ciljevi natječaja i područja za dodjelu sredstava

Osnovni cilj Natječaja za predlaganje programa/projekata prijavitelja koji su od interesa za opće dobro za 2020. godinu (u daljnjem tekstu: Natječaja) je osnaživanje sektora civilnog društva za provođenje projekata i programa koji su od osobitog interesa za opće/javno dobro na distribucijskom području Društva.

Specifični ciljevi ovog Natječaja odnose se na:

1. Osnaživanje kapaciteta organizacija civilnog društva za provođenje projekata/programa koji doprinose kvaliteti života stanovnika s područja Grada Koprivnice;

2. Potporu inovativnim projektima/programima koji aktivno doprinose rješavanju problema u lokalnoj zajednici.

Projekti/programi prijavitelja razvrstavaju se prema područjima ovisno o ciljevima koji se programom/projektom žele postići:

1. unapređenje zdravlja i prevencija,

2. promicanje vrijednosti Domovinskog rata,

3. zaštita i promicanje prava osoba s invaliditetom i djece s teškoćama u razvoju,

4. zaštita i promicanje prava starijih i nemoćnih osoba,

5. jednakost i ravnopravnost te mirotvorstvo i borba protiv nasilja i diskriminacije,

6. zaštita, briga i izobrazba djece i mladih te njihovo aktivno sudjelovanje u društvu,

7. prevencija i borba protiv svih oblika ovisnosti,

8. razvoj demokratske kulture,

9. zaštita i promicanje prava manjinskih društvenih skupina,

10. promicanje i razvoj volonterstva, socijalnih usluga i humanitarne djelatnosti,

11. razvoj te promicanja znanosti, obrazovanja i cjeloživotnog učenja,

12. zaštita okoliša i prirode,

13. razvoj kulturnog života,

14. očuvanje tradicije i običaja,

15. održivi razvoj,

16. ostala područja od značaja za društvenu zajednicu.

## 1.3. Planirani iznosi i ukupna vrijednost natječaja

Ukupna raspoloživa sredstva za financiranje programa/projekata prijavitelja na distribucijskom području Društva osigurana su u godišnjem planu poslovanja Društva za 2020 godinu, u iznosu od 230.000,00 kuna.

Program/projekt prijavitelja koji ostvari pravo na sredstva (financijska i/ili nefinancijska) temeljem postavljenih kriterija za ocjenjivanje kvalitete programa/projekata, može ostvariti potporu u iznosu od minimalno 500,00 kuna do maksimalno 100.000,00 kuna.

Iznos potpore koju dodjeljuje Društvo za pojedini projekt/program određuje se u odnosu na ostvarene bodove u ocjeni kvalitete projektne/programske prijave.

# Formalni uvjeti natječaja

## 2.1. Prihvatljivi prijavitelji: tko može podnijeti prijavu?

Za dodjelu sredstava (financijskih i nefinancijskih) potpora od strane Društva mogu se natjecati:

1. prijavitelji za čiju djelatnost, temeljem posebnih propisa, ne postoji obveza osiguranja sredstava u financijskom planu Društva, odnosno, čija se djelatnost u cjelini ne financira iz drugih izvora – (primjerice: udruge kulturnog amaterizma, udruge sportske, tehničke, poljoprivredne djelatnosti). Iznimno, mogu se natjecati ukoliko su u poziciji udruge-partnerice uviše-partnerskom projektu,
2. prijavitelji koji su registrirani na distribucijskom području Društva ili provode projekte na navedenom području.

Prijavitelj koji se javlja na Natječaj mora ispunjavati sljedeće uvjete:

1. mora biti upisan u Registar udruga, ako je primjereno,

2. mora biti upisan u Registar neprofitnih organizacija (mora imati RNO broj),

3. mora imati osigurane ljudske i materijalne resurse za provedbu projekta/programa,

4. mora voditi transparentno financijsko poslovanje,

5. mora imati uredno izvršene sve obveze iz ugovora o financijskoj potpori temeljem natječaja prethodnih godina,

6. odgovorna osoba prijavitelja ne smije biti kažnjavana u kaznenom postupku,

7. ne smije imati dugovanje prema Društvu kao niti dugovanje s osnova javnih davanja.

Pravo prijave na Natječaj nemaju:

1. ogranci, podružnice i slični ustrojbeni oblici udruga koji nisu registrirani sukladno Zakonu o udrugama kao pravne osobe,
2. udruge koje nisu upisane u Registar neprofitnih organizacija,
3. udruge koje su nenamjenski trošile prethodno dodijeljena sredstva iz javnih izvora (nemaju pravo prijave sljedeću godinu, računajući od godine u kojoj su provodile projekt),
4. udruge koje su u stečaju,
5. udruge koje nisu ispunile obveze vezane uz plaćanje doprinosa ili poreza,
6. političke i vjerske organizacije.

Prijavitelj može podnijeti ukupno 1 (jednu) prijavu po području iz Natječaja, ali može biti i partner drugim prijaviteljima.

Prijave korisnika sredstava iz prethodne kalendarske godine, koji nije vratio sredstva prema potraživanjima Društva, neće se uzimati u razmatranje sukladno članku 58. Pravilnika.

## 2.2. Prednost pri financiranju

Sukladno Kriterijima za ocjenjivanje pristiglih projekata i programa, najveći mogući broj bodova te time i prednost pri financiranju, mogu ostvariti prijavitelji koji:

1. na provedbi projekta/programa namjeravaju zaposliti najmanje 1 osobu ili nastaviti financiranje već zaposlenih osoba;

2. potiču otvaranje radnih mjesta i zapošljavanje mladih ljudi;

3. u projektno/programsko partnerstvo uključuju više partnera;

4. u projektno/programsko partnerstvo, osim udruga, uključuju i jedinice lokalne samouprave na čijem području se projekt/program provodi i/ili javne ustanove te druge relevantne institucije i/ili organizacije na području provedbe projekta/programa koje mogu doprinijeti realizaciji ciljeva koji se žele postići provedbom projekta/programa i opisuju način suradnje;

5. razvijaju solidarnost i suradnju s drugim prijaviteljima i ostalim partnerima;

6. u svoj rad uključuju volontere;

7. prijave projekt/program za koji je predviđeno djelomično sufinanciranje;

8. svojim projektom/programom zadovoljavaju više potreba u zajednici.

## 2.3. Prihvatljivi partneri na projektu/programu

Prijava projekta/programa u partnerstvu nije obvezna, ali je poželjno da prijavitelj provodi projekt/program u partnerstvu s dionicima na lokalnoj razini kako bi se postigla uspješnija realizacija ciljeva projekta/programa i njegova učinkovitija provedba. Stoga će prednost u financiranju imati oni projekti/programi koji se provode u partnerstvu s drugim organizacijama civilnoga društva, javnim ustanovama, jedinicama lokalne samouprave, drugim stručnim institucijama i donatorima.

Prijavitelj može prijaviti projekt/program u partnerstvu s pravnim osobama registriranim kao:

1. organizacije civilnog društva,

2. strukovne udruge i komore,

3. javne ustanove,

4. jedinice lokalne i područne samouprave.

Prijavitelj koji prijavljuje projekt/program u partnerstvu, u zajedničkoj Izjavi o partnerstvu treba imati za svakog partnera potpis i ovjeru partnera. Preporučljivo je da prijavitelj s partnerom sklopi sporazum o međusobnoj suradnji na projektu/programu.

Prijavitelj koji prijavljuje projekt/program u partnerstvu odgovorna je za njegovo provođenje i za izvještavanje (financijsko i opisno).

## 2.4. Prihvatljive aktivnosti koji će se financirati ovim natječajem

Planirano trajanje projekata/programa je do 31. 12. 2020. godine.

Prihvatljive su aktivnosti:

1. aktivnosti unapređenja i očuvanja zdravlja i prevencija bolesti,
2. aktivnosti ranog otkrivanja zloćudnih i kroničnih bolesti,
3. aktivnosti unapređenja zdravlja djece i mladih,
4. aktivnosti socijalnog i humanitarnog karaktera za unapređenje kvalitete života osoba s invaliditetom i drugih ranjivih skupina u društvu,
5. aktivnosti socijalnog i humanitarnog karaktera za unapređenje kvalitete života hrvatskih vojnih invalida Domovinskog rata,
6. aktivnosti psihosocijalnog, zdravstvenog te humanitarnog značenja za branitelje Domovinskog rata, stradalnike Domovinskog rata i članove njihovih obitelji,
7. aktivnosti očuvanja tekovina i zaštite vrijednosti Domovinskog rata,
8. aktivnosti prevencije i suzbijanja bolesti ovisnosti,
9. aktivnosti psihosocijalne pomoći,
10. aktivnosti prevencije neprihvatljivog ponašanja djece i mladeži,
11. aktivnosti unapređenja kvalitete života djece i mladih,
12. aktivnosti usmjerene na poticanje volonterstva kod djece i mladih,
13. aktivnosti provođenja pomoći za djecu i odrasle osobe – žrtve nasilja u obitelji,
14. aktivnosti usmjerene na promicanje zdravlja, prevenciju bolesti, brige i skrbi o socijalnim potrebama te poboljšanje kvalitete života starijih i nemoćnih osoba,
15. aktivnosti usmjerene na razvoj demokracije, promicanje temeljnih ljudskih prava, prava nacionalnih manjina,
16. aktivnosti usmjerene na razvoj znanosti, obrazovanja i cjeloživotnog učenja,
17. aktivnosti usmjerene na očuvanje tradicije i običaja,
18. aktivnosti vezane uz zaštitu okoliša i prirode,
19. aktivnosti vezane uz razvoj kulturnog života,
20. aktivnosti vezane uz održivi razvoj.

Popis projektnih aktivnosti nije konačan, već samo ilustrativan te će se odgovarajuće aktivnosti koje doprinose ostvarenju općih i specifičnih ciljeva Natječaja, a koje nisu spomenute, isto tako uzeti u obzir za financiranje.

Pri provedbi projektnih aktivnosti prijavitelj mora osigurati poštovanje načela jednakih mogućnosti, ravnopravnosti spolova i nediskriminacije te razvijati aktivnosti u skladu s potrebama u zajednici.

## Kakvi projekti/programi ne mogu ostvariti financijsku potporu putem ovog natječaja?

Neprihvatljive aktivnosti su:

1. veći znanstveno-istraživački projekti ili programi,
2. projekti ili programi isključivo vjerskih ciljeva i aktivnosti,
3. aktivnosti u državnoj nadležnosti (osnovna zdravstvena i socijalna skrb, formalno obrazovanje i sl.),
4. projekti ili programi koji se isključivo odnose na investicijska ulaganja, izgradnju ili adaptaciju objekata ili kupnju opreme,
5. projekti ili programi prijavitelja koji su na bilo koji način povezani s političkim strankama što bi moglo utjecati na neovisnost i održivost projekta ili programa,
6. aktivnosti koje se odnose isključivo ili većinski na pojedinačno financiranje sudjelovanja na radionicama, seminarima, konferencijama i kongresima,
7. aktivnosti koje se odnose isključivo na razvoj strategija, planove i druge slične dokumente,
8. aktivnosti koje se tiču isključivo pravne zaštite,
9. aktivnosti koje se odnose na osnivanje privatne tvrtke.
	1. *Prihvatljivi troškovi koji će se financirati ovim natječajem*

Sredstvima ovog Natječaja mogu se financirati samo stvarni i prihvatljivi troškovi, nastali provođenjem programa/projekta u vremenskom razdoblju naznačenom u ovim Uputama. Prilikom procjene programa/projekta, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.

Pod prihvatljivim troškovima podrazumijevaju se troškovi koji su neposredno povezani uz provedbu pojedinih aktivnosti predloženog programa/projekta kao što su:

1. organizacija obrazovnih aktivnosti, okruglih stolova (pri čemu treba posebno naznačiti vrstu i cijenu svake usluge),
2. materijal za aktivnosti,
3. grafičke usluge (grafička priprema, usluge tiskanja letaka, brošura, časopisa i sl. pri čemu treba navesti vrstu i namjenu usluge, količinu, jedinične cijene),
4. usluge promidžbe (televizijske i radijske prezentacije, održavanje internetskih stranica, obavijesti u tiskovinama, promidžbeni materijal i sl. pri čemu je potrebno navesti vrstu promidžbe, trajanje i cijenu usluge),
5. troškovi reprezentacije vezani uz provođenje programskih/projektnih aktivnosti (pri čemu treba navesti svrhu, učestalost i očekivani broj sudionika i sl., s napomenom da alkoholni napitci, cigarete i ostala roba široke potrošnje slične namjene nisu prihvatljiv trošak – sukladno Pravilniku),
6. izdaci za troškove plaća i naknada voditeljima programa ili projekta, izvoditeljima iz udruge i/ili vanjskim suradnicima koji sudjeluju u provedbi projekta (ugovor o autorskom djelu i honorar, ugovor o djelu, ugovor o djelu redovitog studenta, ugovor o radu) pri čemu treba navesti ime i prezime osobe koja će biti angažirana, njezine stručne kompetencije, broj mjeseci i mjesečni ili jednokratni bruto iznos naknade,
7. troškovi komunikacije (troškovi telefona, interneta i sl.) koji moraju biti specificirani,
8. troškovi nabavke opreme nužne za provedbu projekta/programa koja mora biti specificirana po vrsti i iznosu (do 50% ukupno proračuna programa/projekta),
9. putni troškovi (npr. dnevnice za službena putovanja),
10. izdaci za prijevoz (pri čemu je potrebno specificirati broj osoba, odredište, učestalost i svrhu putovanja te vrstu javnog prijevoza),
11. troškovi knjigovodstvenog servisa, najam/zakup, režije, uredski materijal, pošta i slični troškovi (do 10% od ukupnog odobrenog iznosa financiranja),
12. ostali troškovi koji su izravno vezani za provedbu aktivnosti programa ili projekta.
13. troškovi povezani sa ishođenje dokaza traženih za prijavu na ovaj Natječaj, pod uvjetom da je program/projekt prihvatljiv i opravdan sukladno Pravilniku (biljezi i sl.).
	1. *Neprihvatljivi troškovi koji se neće financirati ovim natječajem*

U neprihvatljive troškove spadaju:

1. ulaganja u kapital ili kreditna ulaganja, jamstveni fondovi,
2. troškovi kupnje opreme, namještaja, i manjih adaptacijskih radova ako premašuju vrijednost od 10% ukupnih prihvatljivih troškova projekta,
3. troškovi kamata na dug,
4. kazne, financijske globe i troškovi sudskih sporova,
5. doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu,
6. plaćanje neoporezivih bonusa zaposlenima,
7. bankovne pristojbe za otvaranje i vođenje računa, naknade za financijske transfere i druge pristojbe u potpunosti financijske prirode,
8. troškovi koji su već bili financirani iz javnih izvora odnosno troškovi koji se u razdoblju provedbe projekta financiraju iz drugih izvora,
9. kupnja rabljene opreme, strojeva i namještaja,
10. doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za korisnika sredstava,
11. troškovi koji nisu predviđeni Ugovorom,
12. donacije u dobrotvorne svrhe,
13. zajmovi drugim organizacijama ili pojedincima,
14. drugi troškovi koji nisu u neposrednoj povezanosti sa sadržajem i ciljevima programa/projekta.

# Kako se prijaviti?

*3.1. Prijavni obrasci i obvezni prilozi*

Prijava se smatra potpunom ukoliko sadrži sve prijavne obrasce i obvezne priloge kako je zahtijevano u Natječaju na dostavu projektnih/programskih prijedloga i natječajnoj dokumentaciji:

Prijavni obrasci su:

1. Obrazac opisa programa/projekta,
2. Obrazac proračuna programa/projekta,
3. Obrazac izjave o partnerstvu,
4. Obrazac životopisa voditelja programa/projekta,
5. Preslika akta o osnivanju ukoliko je partner komora, javna ustanova ili jedinica lokalne i područne samouprave,
6. Obrazac izjave o nepostojanju dvostrukog financiranja.

Obavezni prilozi propisani su s ciljem dokazivanja ispunjenja uvjeta propisanih u članku 9. Pravilnika, a čine ga:

* Izjava prijavitelja da su uredno ispunjene obveze iz svih prethodno sklopljenih ugovora o financiranju iz javnih izvora određenih Uredbom,
* Potvrda Porezne uprave da ne postoje nepodmirena dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema, Državnom proračunu kao i da nema nepodmirenih obveza prema proračunu Grada Koprivnice ili druge jedinice lokalne samouprave, a području koje je prijavitelj registriran, kao i prema Društvu,
* Potvrda da se protiv osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za prekršaje ili kaznena djela,
* Pečatom i potpisom ovjeren izvadak iz općih akata da podnositelj ima uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima, samo ako isti nije objavljen u javnom registru,
* Potvrda potpisana od ovlaštene osobe za zastupanje:
	+ da podnositelj ima utvrđen način javnog objavljivanja programskog i financijskog izvješća o radu za proteklu godinu (mrežne stranice korisnika sredstava ili drugi prikladan način),
	+ imaju zadovoljavajuće organizacijske kapacitete i ljudske resurse za provedbu programa/projekta, programa javnih potreba, javnih ovlasti, odnosno pružanje socijalnih usluga,
	+ vode transparentno financijsko poslovanje sukladno posebnom Zakonu.

Nije potrebno dostaviti izvadak iz Registra udruga i Registra neprofitnih organizacija. Isti će se provjeravati direktno s internet stranice nadležnih tijela.

*3.1.1. Sadržaj opisnog obrasca*

Opisni obrazac projekta/programa dio je obvezne dokumentacije. Sadrži podatke o prijavitelju, partnerima te sadržaju projekta/programa koji se predlaže za financiranje.

Obrasci u kojima nedostaju podaci vezani uz sadržaj projekta neće biti uzeti u razmatranje.

Obrazac je potrebno ispuniti na računalu. Rukom ispisani obrasci neće biti uzeti u razmatranje.

Ukoliko opisni obrazac sadrži gore navedene nedostatke, prijava će se smatrati nevažećom.

Nužno je da opisni obrazac projekta/programa bude vlastoručno potpisan od strane voditelja projekta/programa i osobe ovlaštene za zastupanje udruge te pečatiran s jasno naznačenim datumom i mjestom potpisa obrasca.

*3.1.2. Sadržaj obrasca Proračuna*

Obrazac proračuna dio je obvezne dokumentacije te sadrži podatke o svim troškovima projekta / programa, kao i o bespovratnim sredstvima koja se traže od davatelja.

Prijava u kojima nedostaje obrazac proračuna neće biti uzeta u razmatranje, kao ni prijava u kojoj u obrazac proračuna nisu uneseni svi planirani troškovi.

Obrazac je potrebno ispuniti na računalu. Rukom ispisani obrasci neće biti uzeti u razmatranje.

Nužno je da obrazac Proračuna projekta/programa bude vlastoručno potpisan od strane voditelja projekta/programa te osobe ovlaštene za zastupanje udruge, te pečatiran s jasno naznačenim datumom i mjestom potpisa obrasca.

**Kod projekata gdje se traži sufinanciranje prije provedbe projekta svi promotivni materijali (uključujući publikacije, biltene, letke, majice i slično) koji su sufinancirani sredstvima „Komunalca“ d.o.o. putem ovog natječaja moraju sadržavati rečenicu: Projekt (ili program) sufinanciran od strane „Komunalca“ d.o.o. Koprivnica ili logo „Komunalca“ d.o.o., a u svakom slučaju navedeno može biti aplicirano na promotivni materijal samo uz prethodno odobrenje „Komunalca“ d.o.o. Koprivnica**

*3.2. Kamo poslati prijavu?*

Obvezne obrasce i propisanu dokumentaciju potrebno je poslati u zatvorenoj omotnici, poštom, putem dostavljača ili osobno (predaja u prijemnom uredu).

Prijava sadržava obvezne obrasce vlastoručno potpisane od strane voditelja projekta/programa i osobe ovlaštene za zastupanje udruge te ovjerene službenim pečatom organizacije.

Na vanjskom dijelu omotnice potrebno je istaknuti naziv natječaja, zajedno s punim nazivom i adresom prijavitelja te napomenom - Ne otvarati.

Prijave se šalju na sljedeću adresu:

Komunalac d.o.o.

Natječaj za predlaganje programa/projekata udruga

koji su od interesa za opće dobro za 2020. godinu

Mosna ulica 15

48000 Koprivnica

 - Ne otvarati –

*3.3. Rok za slanje prijave*

Natječaj je otvoren do iskorištenja sredstava, a najkasnije do zaključno 15. 12. 2020. godine.

Prijava je dostavljena u roku ako je na prijamnom žigu razvidno da je zaprimljena u pošti do kraja datuma koji je naznačen kao rok za prijavu na natječaj (do 24:00 sata).

U slučaju da je prijava dostavljena osobno, prijavitelju će biti izdana potvrda o točnom vremenu prijama pošiljke (do 15:00 sati).

Sve prijave poslane izvan roka neće biti uzete u razmatranje.

*3.4. Pitanja vezana uz natječaj*

Sva pitanja vezana uz Natječaj mogu se postaviti isključivo elektroničkim putem, slanjem upita na sljedeću adresu: info@komunalac-kc.hr ili matea.gacan@komunalac-kc.hr, i to najkasnije 15 dana prije isteka Natječaja, a odgovori će biti javno dostupni svim podnositeljima u najkraćem mogućem roku.

U svrhu osiguranja ravnopravnosti svih potencijalnih prijavitelja, Davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

# Procjena prijava i donošenje odluke o dodjeli sredstava

Sve pristigle i zaprimljene prijave proći će kroz sljedeću proceduru:

*4.1. Pregled prijava u odnosu na propisane uvjete natječaja*

Društvo ustrojava posebno radno tijelo za provjeru propisanih uvjeta natječaja (Povjerenstvo za procjenu ispunjavanja formalnih uvjeta natječaja kojima se financiraju programi i projekti udruga).

U postupku provjere ispunjavanja formalnih uvjeta natječaja provjerava se:

1. da li je prijava dostavljena na pravi natječaj i u zadanome roku,
2. da li prijava sadržava svu propisanu dokumentaciju,
3. da li je organizacija prijavila više od jednog programa/projekta po području,
4. da li je udruga upisana u Registar neprofitnih organizacija (pri Ministarstvu financija),
5. da li je udruga partner upisana u Registar udruga (pri Ministarstvo uprave),
6. da li je udruga podmirila svoje zakonske obveze po osnovi javnih davanja,
7. da li je zatraženi iznos sredstava unutar financijskih pragova postavljenih u natječaju,
8. da li je lokacija provedbe projekta prihvatljiva,
9. jesu li prijavitelj i partner prihvatljivi sukladno uputama za prijavitelje natječaja,
10. jesu li dostavljeni, potpisani i ovjereni svi obvezni obrasci,
11. jesu li ispunjeni drugi formalni uvjeti natječaja.

Ukoliko opisni obrazac ili obrazac proračuna ima manje tehničke nedostatke (ne vezane uz sadržaj projekta/programa), isti će se vratiti prijavitelju na dopunu. Prijavitelj je dužan u roku od 48 sati dostaviti ispravljeni opisni obrazac ili obrazac proračuna.

Nakon provjere svih pristiglih i zaprimljenih prijava u odnosu na propisane uvjete natječaja, Povjerenstvo za procjenu ispunjavanja formalnih uvjeta natječaja kojima se financiraju programi i projekti udruga Komunalca d.o.o. izrađuje popis svih prijavitelja koji su zadovoljili propisane uvjete, čije se prijave stoga upućuju na procjenu kvalitete, kao i popis svih prijavitelja koji nisu zadovoljili propisane uvjete natječaja.

Prijavitelji koji nisu zadovoljili propisane uvjete, o razlozima odbijanja njihove prijave bit će obaviješteni pisanim putem sukladno članku 24. Pravilnika.

*4.2. Procjena prijava koje su zadovoljile formalne uvjete natječaja*

Društvo ustrojava Povjerenstvo za procjenu prijavljenih programa/projekata udruga i drugih neprofitnih organizacija. Svaka pristigla i zaprimljena prijava ocjenjuje se temeljem obrasca za procjenu koji se nalazi u nastavku.

Projekti ili programi za koje se traži financijska potpora vrednuju se po sljedećim općim kriterijima:

1. kvaliteta, sadržajna inovativnost, edukativnost i kreativnost ponuđenog projekta,
2. kvaliteta dosadašnjeg rada, uspjesi i iskustvo u provođenju programa predlagatelja,
3. neposredna društvena korist za lokalnu zajednicu te doprinos razvoju civilnog društva,
4. organizacijski i ljudski kapaciteti za provedbu projekta,
5. realan odnos troškova i očekivanih rezultata projekta,
6. udio vlastitih sredstava i sredstava iz drugih izvora u provedbi ponuđenog projekta,
7. održivost projekta.

*Privremena lista odabranih programa/projekata dodjelu za sredstava*

Temeljem provedene procjene prijava koje su zadovoljile propisane uvjete natječaja, Povjerenstvo za procjene će sastaviti privremenu listu odabranih projekata/programa, prema bodovima koje su postigli u procesu procjene. Privremena lista sastoji se od prijava rangiranih prema broju bodova, čiji zatraženi iznos zajedno ne premašuje ukupni planirani iznos natječaja. Uz privremenu listu, temeljem bodova koje su ostvarile tijekom procjene, Povjerenstvo za procjene će sastaviti i rezervnu listu odabranih projekata/programa za dodjelu sredstava.

Maksimalan broj bodova koji može ostvariti prijava je 100. Prijave koje ostvare manje od 40 bodova nemaju pravo na financijsku potporu.

Zaključak o dodjeli financijskih potpora programima/projektima udruga i neprofitnih organizacija na distribucijskom području Društva, a koji se financiraju sredstvima Društva donosi Uprava Društva.

*4.3. Dostava dodatne dokumentacije i ugovaranje*

Kako bi se izbjegli dodatni nepotrebni troškovi prilikom prijave na natječaj, davatelj financijskih sredstava tražit će dodatnu dokumentaciju isključivo od onih prijavitelja koji su, temeljem postupka procjene prijava, ušli na Privremenu listu odabranih projekata/programa za dodjelu sredstava.

Prije konačnog potpisivanja ugovora s korisnikom sredstava, a temeljem procjene Povjerenstva, davatelj sredstava može tražiti reviziju obrasca proračuna kako bi procijenjeni troškovi odgovarali realnim troškovima u odnosu na predložene aktivnosti.

Korisnik će do trenutka potpisa ugovora dostaviti sredstva osiguranja plaćanja u visini odobrenih sredstava.

Ukoliko prijavitelj ne dostavi traženu dodatnu dokumentaciju u traženom roku od 5 dana od dana kada je obaviješten da ju treba dostaviti, njegova prijava će se odbaciti kao nevažeća.

Ukoliko se provjerom dodatne dokumentacije ustanovi da neki od prijavitelja ne ispunjava tražene uvjete natječaja, njegova prijava neće se razmatrati za postupak ugovaranja.

Rezervna lista odabranih projekata/programa za dodjelu sredstava aktivirat će se prema redoslijedu ostvarenih bodova prilikom procjene ukoliko, nakon provjere dodatne dokumentacije i procesa revizije proračunskih obrazaca, ostane dovoljno sredstava za ugovaranje dodatnih projekata/programa.

Nakon provjere dostavljene dokumentacije, Povjerenstvo za procjene predlaže konačnu listu odabranih projekata/programa za dodjelu sredstava na odlučivanje Upravi Društva Komunalac d.o.o.

*4.4. Obavijest o donesenoj odluci o dodjeli financijskih sredstava*

Svi prijavitelji, čije su prijave ušle u postupak procjene, bit će obaviješteni o donesenoj Odluci o dodjeli financijskih sredstava projektima/programima u sklopu Natječaja. U slučaju da prijavitelj nije ostvario dovoljan broj bodova, obavijest mora sadržavati razloge za dodjelu manje ocjene od strane Povjerenstva.

Udruge koje ne zadovoljavaju propisane uvjete natječaja mogu u roku od osam dana od dana primitka obavijesti podnijeti prigovor Povjerenstvu za prigovore u postupku dodjele sredstava udrugama ili neprofitnim organizacijama koje će u roku od osam dana od primitka prigovora odlučiti o istome.

# Ugovor o dodjeli financijskih/nefinancijskih sredstava

Društvo i udruga ili neprofitna organizacija kojoj je dodijeljena financijska/nefinancijska potpora sklapaju, temeljem Odluke o dodjeli sredstava, Ugovor o dodjeli financijskih/nefinancijskih sredstava.

Prije potpisivanja ugovora korisnik sredstava dužan je dostaviti bjanko zadužnicu kao sredstvo osiguranja plaćanja.

Ugovorom o financijskoj potpori uređuju se međusobna prava i obveze ugovornih strana (visina, rok i način isplate potpore, rok provedbe projekta/programa, način izvješćivanja o aktivnostima i utrošku sredstava, obveze udruge u slučaju nenamjenskog trošenja sredstava, obveza vraćanja neutrošenih sredstava i druga pitanja).

Udruge koje ostvare financijsku potporu sredstva mogu koristiti samo za projekt/program za koji su sredstva odobrena, a u protivnom će Komunalac d.o.o. zatražiti povrat sredstava koja su nenamjenski utrošena.

Udruge i druge neprofitne organizacije, korisnici sredstava, su dužne su u roku od 30 dana od dana završetka projekta dostaviti godišnje opisno i financijsko izvješće na propisanom obrascu, a u skladu s uvjetima danim u Ugovoru o dodjeli financijske potpore.

Društvo ima, kao davatelj sredstava, pravo uvida u svu dokumentaciju i podatke vezano za projekt/program za koji daje financijsku potporu, kao i obaviti terenski posjet, a korisnik sredstava dužan je isto omogućiti.

# Obrasci

*6.1. Obrasci za prijavu na natječaj:*

• Opisni obrazac projekta (word format)

• Obrazac proračuna (excel format)

• Obrazac izjave o partnerstvu (word format)

• Obrazac izjave o nepostojanju dvostrukog financiranja (word dokument)

• Obrazac životopisa voditelja projekta/programa (word dokument - dostavlja se zajedno s dokumentom Privola za obradu osobnih podataka)

*6.2. Obrasci za procjenu, ugovaranje i izvještavanje*

• Obrazac za ocjenu kvalitete (word format)

• Obrazac ugovora (word format)

• Obrazac za opisno izvješće (word format)

• Obrazac za financijsko izvješće (excel format).